খামখেয়ালী ট্রাম্পের শুল্কযুদ্ধে বদলাচ্ছে ভারতের বিদেশ নীতি

ওয়েব ডেস্ক: খামখেয়ালী ট্রাম্পের শুল্কযুদ্ধে বদলাচ্ছে ভারতের বিদেশ নীতি। ভারতীয় পণ্যের উপর ৫০ শতাংশ শুল্ক চাপানোর হুঁশিয়ারি দিয়েছেন মার্কিন প্রেসিডেন্ট ডোনাল্ড ট্রাম্প (Donald Trump)। দীর্ঘদিনের ‘বাণিজ্যবন্ধু’ রাশিয়াকে আরও কাছে টানছে ভারত। ইতিমধ্যেই মার্কিন প্রেসিডেন্ট ডোনাল্ড ট্রাম্পের ভারত বিরোধী মন্তব্য ও শুল্ক চাপিয়ে ভারতকে চাপে রাখার নীতির ফলে বিরক্ত ভারত। বিশেষজ্ঞদের মতে, ইউক্রেন যুদ্ধের আবহে এবং অপারেশন সিঁদুর এরপর,চীন- ভারত -ইরান -মস্কো নতুন অক্ষর তৈরি হয়েছে। এতেই যথেষ্ট চাপে মার্কিন যুক্তরাষ্ট্র।

ভারত-রাশিয়ার (India-Russia) পরীক্ষিত বন্ধু। এমত অবস্থায় যখন মার্কিন যুক্তরাষ্ট্রের প্রেসিডেন্ট ডোনাল্ড ট্রাম্পের গাজোয়ারীতে এবার মার্কিন যুক্তরাষ্ট্রে ভারতীয় পণ্য না কেনার পরিকল্পনা করা হচ্ছে। এরকম পরিস্থিতির সৃষ্টি হলে রাশিয়া ভারতের জন্য তার বাজার উন্মুক্ত করে দেবে। ইতিমধ্যেই এমনই প্রতিশ্রুতির কথা ঘোষণা করেছেন দিল্লিতে নিযুক্ত রাশিয়ার দুত রোমান বাবুস্কিন। রাশিয়া ভারতের জন্য অপরিশোধিত তেল বা ক্রুড ওয়েলের উপর অতিরিক্ত পাঁচ শতাংশ ছাড় ঘোষণা করে দিয়েছে। আমেরিকার চাপে মাথা নত করবে না ভারত। আমেরিকা ভারত কে চাপে রাখার পরিকল্পনা করলে, রাশিয়া সর্বশক্তি দিয়ে তার বন্ধু ভারতকে প্রটেক্ট করবে।

বৃহস্পতিবারই মস্কোর সঙ্গে আরও মজবুত বাণিজ্যসম্পর্ক গড়ার বার্তা দিয়েছেন বিদেশমন্ত্রী এস জয়শংকর (S. Jaishankar)। রাশিয়ার রাষ্ট্রদূত রোমান বাবুশকিন বলেন, “যদি আমেরিকার মার্কেটে ঢুকতে সমস্যা হয়, তবে ভারত তার পণ্য রাশিয়ায় রফতানি করতে পারে।” নয়া দিল্লিতে এক সাংবাদিক বৈঠকে রাশিয়ান ডেপুটি চিফ অব মিশন রোমান বাবুশকিন বলেন, “রাশিয়ার থেকে ক্রুড তেল কেনার জন্য ভারতের উপরে আমেরিকা যে চাপ সৃষ্টি করছে, তা অযৌক্তিক ও একপাক্ষিক। ভারতের জন্য কঠিন পরিস্থিতি তৈরি হচ্ছে। তবে আমাদের সম্পর্কের উপরে আস্থা আছে। আমরা আত্মবিশ্বাসী যে বহিঃশক্তির চাপের পরও ভারত-রাশিয়ার শক্তি চুক্তি জারি থাকবে।”

রাশিয়াকে কোণঠাসা করে ইউক্রেন যুদ্ধ থামাতে চাইছেন আমেরিকার প্রেসিডেন্ট ডোনাল্ড ট্রাম্প। সেই লক্ষ্য পূরণে ভারতকে পাল্টা চাপে রাখার স্ট্র্যাটেজি নিয়েছে হোয়াইট হাউস। রাশিয়ার সঙ্গে তেল বাণিজ্যের অজুহাতে ভারতের উপর অতিরিক্ত ২৫ শতাংশ শুল্ক চাপিয়েছে আমেরিকা। মার্কিন প্রেসিডেন্ট ডোনাল্ড ট্রাম্পের এই পদক্ষেপেই সিঁদুরে মেঘ দেখছেন রাষ্ট্রপুঞ্জে নিযুক্ত প্রাক্তন মার্কিন রাষ্ট্রদূত নিকি হ্যালি (Nikki Haley)। ভারতের উপর বাড়তি শুল্ক আরোপ নিয়ে ডোনাল্ড ট্রাম্পের তুমুল সমালোচনা শোনা গেল তাঁর মুখে। কড়া মূল্য চোকাতে হতে পারে আমেরিকাকে, সতর্ক করেছেন তিনি। নিকির মতে, চিনকে ঠেকাতে নয়াদিল্লিকে পাশে পাওয়া দরকার ওয়াশিংটনের। একই সময়ে রাষ্ট্রসংঘে আমেরিকার প্রাক্তন প্রতিনিধি নিকি হ্যালি আশঙ্কা প্রকাশ করলেন, ট্রাম্পের শুল্কযুদ্ধের ফলে ইন্দো-মার্কিন সম্পর্কে তলানিতে পৌঁছবে। ফলে বিশ্বব্যাপী বাণিজ্যের রাশ আরও বেশি করে চিনের হাতে চলে যেতে পারে।